ભીમાબાઈએ તેમને નમન કર્યા અને ભાવપૂર્વક કહ્યું, હું ઘેર જઈ તુરંત મારા પતિને, આપ સૌને ઘેર આવવાનું નિમંત્રણ પાઠવવા મોકલું છું. આપ એ આમંત્રણ સ્વીકારી અમારું ઘર પાવન કરજો. સુબેદાર રામજી હરખભેર આવી સાધુટોળીને પ્રેમપૂર્વક ઘેર લઈ આવ્યા. મોટાભાઈએ કહ્યું - ભોજનની માથાકૂટ ન કરશો, અમે તો સાધુ છીએ. આજ અહીં તો કાલ બીજે. સુબેદાર ફળફૂલ - મેવામીઠાઈ લઈ આવ્યા. સાધુઓએ તેમાંથી થોડુ થોડુ ગ્રહણ કર્યું. આંગણામાં ધૂણી-ધખાવી ભજન કીર્તન કર્યા. હવે તેઓ વિદાય લેવાના હતા, એટલે ભીમાબાઈએ વિનંતી કરી. અંદર ઓરડામાં આવી મારા બાળકોને આશીર્વાદ આપો.